Jegyzőkönyv

**ELTE TTK Kari Ösztöndíj Bizottság (KÖB), 2021.február 22-ei üléséről**

**Ülés időpontja:** 2021. február 22., 8.00.

**Ülés helyszíne**: Microsoft Teams felülete

**Jelen vannak:**

Szavazati joggal: Rádl Attila, Németh Csilla (elnök), Török Gabriella, Tóth Gergely, Silling Bianka, Gosztonyi Katalin

Tanácskozási joggal: Jeges Viktor (TTK HÖK elnök), Papp Gergely Sándor (TTK HÖK ösztöndíjbizottsági tag), Hegedűs Dávid és Juharos Eszter (TTK HÖK ellenőrzési bizottság), Hambuch Mátyás (TTK HÖK elnökhelyettes)

**Jegyzőkönyvvezető:** Németh Csilla

8.01 Németh Csilla megnyitja az ülést, amely 6 fővel határozatképes.

Németh Csilla bejelenti, hogy ha nincs ellenvetés továbbra is vezetné a jegyzőkönyvet is.

*7/2021.(II. 22.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

Németh Csilla megkéri a jelenlévő tagokat, hogy szavazzanak Papp Gergely Sándornak tanácskozási jogot.

*8/2021.(II. 22.) számú KÖB határozat: a KÖB egyhangúlag Tanácskozási jogot szavaz Papp Gergely Sándornak.*

Az előre kiküldött napi rendi pontok a következők voltak:

1. **Bejelentések**
2. **Egyszeri ösztöndíjak** 
   1. **Egyszeri szakmai ösztöndíj**
3. **Rendszeres ösztöndíjak** 
   1. **Rendszeres sport ösztöndíj**
   2. **Rendszeres tudományos ösztöndíj**
4. **Tanulmányi ösztöndíj**
5. **Egyszeri sport ösztöndíj kiírás**
6. **Következő KÖB ülés időpontok megbeszélése**
7. **Egyebek**

A napirendi pontokhoz módosítási javaslat érkezik be, Németh Csillától.

Mivel a rendszeres sport bírálattal kapcsolatban kérdések merültek fel, ezért a bírálatot végző Hambuch Mátyás érkezését várják meg a döntéssel. A tanulmányi ösztöndíjhoz szükséges táblázat még nem érkezett meg, így azt is a következő ülésen kell tárgyalni. Illetve a 6. napirendi pont kerüljön törlésre, a hamarosan összehívásra kerülő rendkívüli ülés miatt.

A módosított napirendi pontok:

1. **Bejelentések**
2. **Egyszeri ösztöndíjak** 
   1. **Egyszeri szakmai ösztöndíj bírálata**
3. **Rendszeres tudományos ösztöndíj bírálata**
4. **Egyszeri sport ösztöndíj kiírás**
5. **Rendszeres sport ösztöndíj bírálata**
6. **Egyebek**

*9/2021.(II. 22.) számú KÖB határozat: a KÖB egyhangúlag elfogadta a módosított kiküldött napirendet.*

**1. 8.02 Bejelentések**:

Jeges Viktor tájékoztatja a KÖB tagokat arról, hogy mivel jelenleg a Kollégiumi Központ keretéből 120 millió forint hiányzik, ebből 60 milliót a karok adnak össze, keresztfinanszírozással. A másik felét a Kancellária állja. Azért szükséges most ez, mert a vírus miatt lecsökkent kollégiumi helyeket lakhatási támogatással egészítették ki.

Török Gabriella: Kell erről külön szavazni a KÖB-nek? Várhatóan szükséges lesz ilyen jövőre?

Jeges Viktor: Nem kell szavazni, csak tájékoztatni jött minket, illetve megkérdezni van-e ellenvetés.

A KÖB megegyezik abban, hogy az ISZTK keretben úgyis sok pénz maradt bent a sport/kulturális események elmaradásával, ezért a hallgatók javára átvezethető a szükséges összeg.

8:14. Jeges Viktor távozik.

**2. 8.15 Egyszeri ösztöndíjak, egyszeri szakmai ösztöndíj:**

Silling Bianka: A beérkezett listában szerepel egy csoportos pályázat, ahol nem sikerült hitelesíteni az igazolást.

Tóth Gergely: Megoldható lett volna a pecsét? Voltak erre figyelmeztetve?

Silling Bianka: igen, lett jelezve nekik, másoknak is sikerült megfelelően hiteles dokumentumot szerezni.

Németh Csilla: Adjuk meg a lehetőséget hiánypótlásra

Török Gabriella: Legyen egy határidős megkötés.

A KÖB megegyezik abban, hogy a listában szereplő tételeket 1200 Ft/óra díjazással támogatja. Amennyiben a csoportos pályázat hiánypótolja a hiteles dokumentumot február 26-ig, a KÖB újra tárgyalja azokat.

*10/2021.(II. 22.) számú KÖB határozat: a KÖB 5 támogató szavazat és 1 tartózkodás mellett elfogadta az egyszeri szakmai ösztöndíjak előzetes bírálatát, a hiánypótlásra szoruló kérvények nélkül.*

Németh Csilla 8:26-kor lezárja a napirendi pontot.

**3. 8.28 Rendszeres tudományos ösztöndíj**

Silling Bianka ismerteti a megküldött táblázatot a beérkezett pályázatokról. maximum pontszám 26, minimum 5 pont. 1500 Ft-os pontonkénti összeget javasol a beérkezett 42 pályázathoz.

*11/2021.(II. 22.) számú KÖB határozat: a KÖB egyhangúlag elfogadta a rendszeres tudományos ösztöndíjak előzetes bírálatát.*

**4. 8:40 Egyszeri sport ösztöndíj kiírás**

Németh Csilla: Az előző ülés óta folyatott levelezés alapján az egyszeri kulturális ösztöndíjról le kell mondani, viszont az egyszeri sport ösztöndíjjal nincs probléma. Ha van benyújtott beszámoló és költségvetés a versenyekről, szabályosan díjazhatjuk a hallgatók részvételét.

Silling Bianka ismerteti a változásokat az eddigi pályázathoz képest.

*12/2021.(II. 22.) számú KÖB határozat: a KÖB egyhangúlag elfogadta az előre kiküldött egyszeri sport ösztöndíj kiírást.*

**5. 8:50 Rendszeres sport ösztöndíj kiírás**

A hívásba csatlakozik Hambuch Mátyás

Németh Csilla felkéri a bizottságot, hogy szavazzanak tanácskozási jogot Hambuch Mátyás számára, aki a jelenleg érvényben lévő rendszeres sport ösztöndíj pontrendszerének kitalálásában segédkezett, illetve eddig ő bírálta is a kérvényeket.

*13/2021.(II. 22.)számú KÖB határozat: a KÖB egyhangúlag Tanácskozási jogot szavaz Hambuch Mátyásnak*

Török Gabriella problémásnak találja hogy több félévvel ezelőtti sport eredményekre is adtak pontot, szeretné részletesebben látni, melyik eredményre miért járt pont.

Javaslat: kérjünk be orvosi alkalmassági vizsgálati papírt is az eredmények mellé a következő féléves kiírásban.

Papp Gergely: Nem biztos, hogy ez megfelelő intézkedés lenne, hiszen ha valaki lesérül, nem tud edzésre járni, de attól még elérte az adott eredményt.

Hambuch Mátyás ismerteti, hogy mivel rengeteg bajnokság elmaradt, ezért most valóban régi eredmény is van. A rendszer úgy működik, hogy ameddig nem lesz új, adott rangú esemény a „címvédő” kapja a juttatást.

Több KÖB tag is problémásnak találja, hogy nem látszik melyik eredmény mikori a táblázatban.

Hambuch Mátyás szerint nagyon hosszú lenne egy ilyen táblázat elkészítése.

9:12-kor Tóth Gergely távozik.

A vita folytatódik, majd a szavazás eredmény 2 igen, 3 nem a táblázat elfogadásáról.

*14/2021.(II. 22.) számú KÖB határozat: a KÖB 2 igen 3 nem szavazat mellett elutasítja az előre megküldött rendszeres sport ösztöndíjak bírálatát.*

Németh Csilla javasolja, hogy szerdán tárgyalják újra ezt is a tanulmányi ösztöndíj mellett.

Németh Csilla 10:10-kor lezárja a napirendi pontot.

**5. 10:10 Egyebek**

Hambuch Mátyás biztosítja a jelenlévő KÖB tagokat, hogy a rendszeres sport ösztöndíjjal kapcsolatban elkészíti a részletes táblázatot szerdáig.

Németh Csilla megköszöni és érdeklődik a KÖB tagoktól, hogy ha szerda reggelre összehív egy rendkívüli ülést, határozatképes lesz-e a részvétel. A válaszok alapján igen.

Németh Csilla 10:21-kor lezárja az ülést.

**Függelék.** Az ülésen hozott határozatok jegyzéke.

*7/2021.(II. 22.) számú KÖB határozat: a KÖB egyhangúlag Németh Csillát választotta a jegyzőkönyv vezetésére.*

*8/2021.(II. 22.) számú KÖB határozat: a KÖB egyhangúlag Tanácskozási jogot szavaz Papp Gergely Sándornak.*

*9/2021.(II. 22.) számú KÖB határozat: a KÖB egyhangúlag elfogadta a módosított napirendet.*

*10/2021.(II. 22.) számú KÖB határozat: a KÖB 5 támogató szavazat és 1 tartózkodás mellett elfogadta az egyszeri szakmai ösztöndíjak előzetes bírálatát, a hiánypótlásra szoruló kérvények nélkül.*

*11/2021.(II. 22.) számú KÖB határozat: a KÖB egyhangúlag elfogadta a rendszeres tudományos ösztöndíjak előzetes bírálatát.*

*12/2021.(II. 22.) számú KÖB határozat: a KÖB egyhangúlag elfogadta az előre kiküldött egyszeri sport ösztöndíj kiírást.*

*13/2021.(II. 22.) számú KÖB határozat: a KÖB egyhangúlag Tanácskozási jogot szavaz Hambuch Mátyásnak*

*14/2021.(II. 22.) számú KÖB határozat: a KÖB 2 igen 3 nem szavazat mellett elutasítja az előre megküldött rendszeres sport ösztöndíjak bírálatát.*

Silling Bianka Németh Csilla

Ösztöndíjakért felelős referens a jegyzőkönyv készítője, KÖB elnök

ELTE TTK HÖK